
Exercise 1 



1. Kegis filius ad urbem iit ut pacem rogaret. 

2. Filium meum misi ut panem emeret. 

3. Celeriter current ne videantur. 

4. Hoc fecisti ne occidereris. 

5. Pauper laboravit ut dives fieret. 

•6. Ad urbem iter fecerunt ut amicis subvenirent. 

7. Ad castra cucurrit ne interficeretur. 

8. Progressi sumus ne consilium nostrum cognoscerent. 

9. Ad urbem non ibimus ne accusemur. 

10. Ad castra nos recipiamus ne equi fessi fiant. 

* Exercise 2 

1. Aegri in castris manebant ne dolorem paterentur. 

2. Celeriter eamus ut amicos servemus. 

-3. Proelium non vitavit, ne ignavus putaretur, 

4. Eis qui laborant subvenire debemus. 

5. Ignavus qui in castris manebat gladio interfectus est. 

6. Ad urbem ibimus ut pauperibus panem demus. 

7. Filium tuum mitte ut regis consilium cognoscat. 

8. Ad campum nos recepimus ut tuti essemus. 

9. Omnes laborare debent ne pauperes sint. 
10. Arma in castris erant ne caperentur. 

A 

Exercise 3 

Kex, ut proelium vitaret, ad campum iter fecit. Pauper 
qui ad urbem iverat ut panem emeret et redibat, arma et 
equos vidit. Panem quem emerat in via reliquit et ad 
urbem rediit. Fessus et aeger dolore fuit sed celeriter 
cucurrit ne caperetur. Ignavus putari non debet nam 
urbem servavit. Ab eo consul regis consilium cognovit, 
quod ita impeditum est. Filium suum misit qui ad 
campum progressus regis exercitum cepit. Omnes 
pauperem laudaverunt qui ipse damnum passus erat ut 
amicis subveniret. 

Exercise 4 

1. Tantum est periculum ut nostri timeant. 

2. Flumen tam altum erat ut non transiremus. 

3. Dolorem patiuntur ut amicis subveniant. 

4. Tuti in castris maneamus ne interficiamur. 

5. Totiens se recepit ut eum despiciamus. 

6. Tot arbores in flumine iacebant ut facile transiremus. 

7. Tanta erat virtus eius ut sequeretur. 

8. Ipse laborat ne a pauperibus accusetur, 

9. Kegis filium in castris reliquerunt ne caperetur. 

10. Te totiens vicimus ut te despiciamus neque fortem 
putemus. 

Exercise 5 

h Tantus eorum metus erat ut flumen non transirent. 

2. Procedamus ut urbem servemus. 

3. Tot divites accusavit ut ab omnibus timeatur. 

4. Omnes ad urbem eunt ne opus impediatur. 

5. Ignavi secuti sunt ne interficerentur. 

6. Tam celeriter cucurrit ut eum non rursus videremus. 

7. Arborem ascendit ne domum mitteretur. 

8. Dolor eius tantus erat ut amicos non sequeretur. 

9. Tantus nostrorum metus est ut ad urbem non redeant. 
10. Omnes laborare debemus ne consulis consilia 

impediantur. 

. Exercise 6 

Tanta tempestas coorta erat ut nix alta humi iaceret et 
multae arbores in flumen cecidissent. Nostri tamen adeo 
periculum despexerunt ut a campo progressi flumen trans- 
irent. Quos impedire non ausus rex celeriter ad castra 
se recepit ut proelium vitaret : inde postridie profectus 
facile ad urbem advenit. Nostri tam defessi erant ut sequi 
non possent ; sed quanquam passi erant regem effugere 
consul virtutem eorum adeo laudavit ut pleni spei domum 
redirent. 

Exercise 7 

1. Fortissimi ab urbe abierunt ne quis fame moreretur. 

2. Kegis milites vincamus ne ipsi interficiamur. 

3. Ita locutus est ut omnes eum laudarent. 

4. Tempestas coorta est nec ullae naves servatae sunt. 

5. Moenia defendunt ne ignavi putentur. 

6. Tot milites in urbe erant ut nulli cives tuti essent. 

7. Tantus nostrorum timor erat ut nemo progrederetur. 

8. Lex talis est ut pauperes non defendat. 

9. Eedibit ne quis eum ignavum appellet. 

10. In urbe mansimus ne rursus unquam mare 
transiremus. 

Exercise 8 

1. Soli in castris mansimus ut aegris subveniremus. 

2. Tantum est periculum ut nemo ab urbe proficiscatur. 

3. Tot arbores ih hoc loco sunt ut urbem videre non 
possimus. 

4. Omnes ignavos occidamus ne quis pacem roget. 

5. Tale est opus ut a paucis impediri possit. 

6. Solus in campo relictus est ut frigore moreretur. 

7. Divites pauperibus subvenient ne quis fame moriatur. 

8. Virtutem eorum laudemus ne ullum periculum vitent. 

9. Nave effugit ne a quo accusaretur. 

10. Tanta tempestas coorta erat ut nemo mare transire 
auderet. 

Exercise 9 

Aegri qui domum redierunt nuntium ad nos de exercitu 
•attulerunt. Multa ipsi in itinere patiebantur, nam nix 
tam alta erat ut non facile a castris proficisci possent. Per 
eos multa cognovimus. Nostri frigore et fame in fossis 
moriuntur : hostes tam ferociter procedunt ut vix eis 
resistere possint. Est prope eos collis quem capere debent 
ne inde diutius hostes tela in eos iacere possint : nocte iter 
faciunt ne quis eos videat sed periculum maximum est. 
Multi tam labore confecti sunt ut arma abiecerint et humi 
iaceant. Tandem novas copias misimus ne cogantur locum, 
quem defendere conantur, relinquere. 



Exercise 10 

Elephantus imperatorem cotidie prope domum mulieris, 
quae panem vendidit, portabat : pauci milites sequebantur 
ut eum ab omnibus incursionibus defenderent. Mulier ele- 
phanto panem dabat ne famem pateretur. Olim animal 
tam ferox factum est ut huc illuc per urbem curreret : 
mulier tam ignava erat ut non auderet diutius in loco 
manere sed domo fugeret et infantem, quem portabat, 
humi iacentem relinqueret. Hunc elephantus sustulit et 
tutum ad templum, quod prope mulieris domum erat, 
tulit, ne laederetur. Tale praemium humanitatis mulier 
accepit. 

Exercise 11 

Hannibal, dux Poenorum, olim exercitum trans flumen 
magnum et altum ducere conabatur. Muli et equi, oneri- 
bus onerati, facile transierunt : elephanti tamen tam pleni 
timoris erant ut progredi non auderent. Tot hostes 
sequebantur ut diutius in campo manere non auderet. 
Hannibal, qiii constituerat eos transire cogere, iussit mili- 
tem quendam unum ex animalibus gladio sub aure vulnerare 
et se in flumen iacere. Tum elephantus, ferox propter 
dolorem, in flumen cucurrit ut eum qui se vulneraverat 
interflceret : reliqui sequebantur ne soli relinquerentur. 
Talibus consiliis Hannibal adeo omnia pericula vitabat ut 
Komanos prope vinceret et etiam hostes virtutem suam 
mirari cogeret. 



Exercise 12 

Erat olim in urbe quadam Graeca mulus vetus qui, 
quamquam non diutius onera portare cogebatur, laborem 
adeo amabat ut ignavus esse non posset. Nam, ubi cives 
huius urbis templum in alto colle aedificabant, sponte sua 
cum reliquis mulis, qui lapides portabant, nullo onere 
oneratus, collem ascendebat ut eos, labore confectos, inci- 
taret. Hoc ubi cives cognoverunt, adeo virtutem eius 
mirabantur ut legem ferrent qua iusserunt frumentum ei 
cotidie dari ne unquam fame moreretur. 

Exercise 13 

L Facile erit barbaros punire. 

2. Nolebamus ignavis, qui patriam prodiderant, 
prodesse. 

3. Solebant pecuniam in templis celare. 

4. Constituimus castra in alto colle ponere. 

5. Turpius est mentiri quam efiugere. 

6. Dicebatur ditissimus esse. 

7. Ego malebam in urbe manere, tu collem ascendere. 

8. Omnes cogimur multa inviti facere. 

9. Alii regere, alii parere debent. 
10. Ignavi est pro patria mori nolle. 



fc Exercise 14 

1. Pro patria pugna ne ignavus videaris. 

2. Tam pauper erat ut pecuniam afferre non posset. 

3. Cupe laudari ; conare discere. 

4. Mentitus est ut pugnare sineretur. 

5. Iucundum est laudari, turpe fugere. 

6. Tam stultus erat ut nemo ei pareret. 

7. Imperator qui conatus est patriam prodere 
interficietur. 

8. E patria effugit ne umquam pugnare cogeretur. 

9. Maluit scutum abicere ne occideretur. 
10. Non ausi erant duces sequi. 

Exercise 15 

Militis vita prope tota in labore et periculo agitur. In 
itinere gladios, scuta, frumentum portant : colles ascendunt, 
magnos campos et alta flumina transeunt : adeo frigus 
despiciunt ut per nivem proficisci audeant nec maximas 
tempestates timeant. Ubi domos reliquerunt desinunt sibi 
consulere, omnia faciunt ut patriae prosint, urbis moenia 
servent, cives suos ab hostium impetu defendant. His 
pro meritis praemia tam parva accipiunt ut vix mirari 
possimus si in multis urbibus pauci volunt milites fieri. Sed 
bonus civis adeo patriam amat ut eam contra barbaros 
defendere cupiat : ignavi tamen inviti arma capere coguntur. 



Exercise 16 

1. Urbe capta ad castra rediit. 

2. Obsidibus traditis ex urbe egredi voluimus. 

3. Imperator victus in urbe accusabitur. 

4. Hanc urbem expugnatam incendimus. 

5. Nuntio occiso effugit ne poena afnceretur. 

6. Gladio in castris relicto ad collem progressus est. 

7. Prope portam constitit ne a quo videretur. 

8. Principibus arcessitis hoc poposcit. 

9. Imperator creatus patriae prodesse conatur. 
10. Captivi liberati domum redibunt. 

Exercise 17 

1. Novas copias collegit ut hostes aggrederetur. 
• 2. Eex expulsus urbem expugnare conatus est. 

3. Nocte profectus rediit ut nos arcesseret. 

4. Cum ad flumen advenissemus consistere coacti sumus. 

5. Hieme appropinquante diutius morari nolebamus. 

6. Urbe visa non diutius nuntiis credidimus. 

7. Ad moenia progressi castra ponere volebamus. 

8. Miles captus mentitus est ut imperatorem servaret. 

9. Patre meo timente constitui domi manere. 

10. Exercitum collectum contra barbaros misimus. 



Exercise 18 

Iulius Caesar, imperator factus, multas et bonas leges 
tulit ut patriae prodesset : principes tamen civitatis 
voluerunt eum interficere, e quibus unum, M. Brutum, 
Caesar inter amicos habuerat. Die constituto Caesar mane 
profectus est ut ad Curiam iret, nolente uxore, quae, somnio 
monita, periculum timebat. In itinere, consilio per ami- 
cum cognito, maluit tamen ire quo constituerat quam redire 
et ignavus videri. Cum ad Curiam pervenisset, Cimbro 
quodam aliquid poscente, ab aliis interfectus est : Bruto 
viso, non diutius resistere conatus, e Et tu, Brute ' clamans 
cecidit. 

Exercise 19 

1. Castris in silva positis progressi sunt ut obsides 
poscerent. 

2. Exercitu collecto hostibus resistere potuerunt. 

3. Duces captos interfecimus. 

4. Hoc locutus ad urbem rediit. 

5. Mortuo consule hostes progredi constituerunt. 

6. Nos hortans ne patriam proderemus mortuus est. 

7. Tam defessi eramus ut duci parere non possemus. 

8. Urbem incendere conans interfectus est. 

9. Nocte appropinquante ibimus ut hostes adoriamur. 
10. Rege expulso pax erit. 



Exercise 20 

L Alii ierunt ut hostes sequerentur, alii manebant ut 
castra defenderent. 

2. Exercitu in silvam reducto haec dixit. 

3. Magna pecunia aQcepta non diutius te timebamus. 

4. Illis loqui nolentibus coactus sum regis adventum 
exspectare. 

5. Urbem conditam muris munierunt. 

6. Tam libenter secutus est ut numquam rursus punirem. 

7. Cum dux advenisset urbem prodere non poterant. 

8. Parere constituit ne cui ignavus esse videretur. 

9. Non tam difficile erit vere progredi. 

10. In urbe moratus copias ad parvam silvam eduxit. 

Exercise 21 

Kegente Anco Martio Tarquinius cum uxore ad urbem iit 
ut dives fieret. Hunc rex adeo in amicitiam accepit ut 
liberorum custodem faceret : tandem, Anco mortuo, cives 
Tarquinium regem creaverunt. Rex factus Servium quen- 
dam Tullium adoptavit qui tam potens esse videbatur ut 
Tarquini filii timerent, et, ne umquam patre mortuo rex 
fieret, hoc consilium inirent. Iusserunt duos iuvenes ad 
regem arcessitos interficere. Hoc facto mortui regis uxor, 
re celata, Servium Tullium iussit pro eo regere : rex vul- 
neratus esse putabatur. 



Exercise 22 

Cum res non diutius celari posset et cives de morte Tar- 
quini cognovissent, Servius Tullius tam potens iam factus 
erat ut expelli non posset. Illo regente urbs maior fiebat 
et templum aedificatum est. Sed Tarquini filius, cui Servi 
filia nupserat, consilio cum principibus civitatis inito, 
constituit eum interficere. Consilio cognito Servius statim 
ad Curiam iit : ingredientem Tarquinius rapuit et sublatum 
in viam iecit : missi a Tarquinio, regem fugientem secuti, 
interfecerunt. Tullia, Tarquini uxor, currum per corpus 
patris in via iacentis egit. 

Exercise 23 

[N.H. 32-35] 

Mortuo Servio Tarquinius rex factus est, sed tanta 
saevitia regebat ut cives eum expellerent. Illo expulso 
urbs a consulibus regebatur. Porsenna, rex finitimus, 
contra Romanos cum exercitu iter fecit ut Tarquinium 
reduceret. Exercitu appropinquante pauperes adeo time- 
bant ut domibus relictis ex agris in urbem irent ut tuti 
essent. Urbe prope capta Horatius, omnibus timentibus, 
tam fortis erat ut hostibus flumen transire conantibus cum 
duobus aliis in ponte resisteret. Cives pontem rescindere 
iussit : quo prope rescisso, solus relictus et saucius, non 
destitit hostes aggredientes repellere. Tandem, cadente 
ponte, cum in flumen se iecisset, ad alteram ripam tutus 
pervenit. 

Exercise 24 

1. In Asiam. Sagunto. Florentiae. Pisae. Nocte. 
Carthaginem. 

2. In urbem ad Caesarem ibimus. 

3. Abhinc tres annos consulem Brundisi vidi. 

4. Rus decem diebus redibimus. 

5. Domo profectus ad urbem sex diebus pervenit. 

6. Eo die in urbe pugnatum est. 

7. Tanta tempestas Brundisi coorta est ut navem 
solvere non possemus. 

8. Quinque milia passuum progressi Athenas prima luce 
pervenimus. 

9. Rus ire voluit ne quis (se) sequeretur. 

10. Tam diu Nolae manebat ut nemo consilium eius 
cognosceret. 

Exercise 25 

1. Paucis ante annis rure redierat ut me videret. 

2. Postridie castra tria milia ab hostibus posuimus. 

3. Tempestate coorta Athenis manere coacti sumus. 

4. Rure totam aestatem morati Romam hieme appro- 
pinquante redibimus. 

5. Tredecim annos natus, rure profectus, Londinium 

iit. 

6. Multos annos bellum gessimus ne quis nos ignavos 
appellaret. 

7. Castris solis occasu relictis totam noctem iter fecimus. 

8. Decem diebus progrediemur ut tibi subveniamus. 

9. Constituimus in castra ad imperatorem ire. 

10. Hostes nos prima luce aggressi vespere se receperunt. 

Exercise 26 

Constituimus hac hieme longum iter per multas terras 
facere. Domo prima luce relicta mare tribus horis transibi- 
mus et Lutetiam vespere perveniemus. Paucos dies in 
illa pulchra urbe morati e Gallia in Italiam ibimus et 
Brundisi navem solvemus. Mari iterum transito tandem 
perveniemus Athenas, quam urbem tot annos videre cupio. 
Nam quamquam multos iam annos natus sum et multos 
libros a Graecis scriptos legi, nunquam pulcherrima illa 
templa, iucundissimas illas silvas vidi, ubi colles in campum 
despiciunt in quo multis ante annis gens omnium fortissima 
et sapientissima armis captis barbaros aggressos reppulit. 

Exercise 27 

Urbe prima luce relicta rus ivi ut fundum meum viderem. 
Nunquam silvae et campi iucundiores visae erant. Agros 
cum uxore et filia ingressus frumenta, pecora, arbores, 
omnia mirabar. Prope domum meam parvum flumen est, 
aestate non tam altum ut non possit pedibus transiri ; sed 
hieme appropinquante tantae tempestates cooriuntur ut 
saepe pontibus rescissis homines pereant. Hoc flumine 
postridie transito currum egimus ad oppidum, inde ad 
templum quod ab hoc oppido paene duo milia passuum 
abest. Sacerdos porta aperta nos templum inire et omnia 
explorare sivit. Apud eum paulisper morati domum 
regressi sumus. Postridie invitus coactus sum Londinium 
redire ut laborarem et docerem. Quis non mavult rure 
vitam agere ? 

Exercise 28 

1. Huius urbis muri paulo altiores erant quam tua domus. 

2. Caesar, vir magna sapientia, cives amabat et ab eis 
amabatur. 

3. Exercitus quem barbari paraverunt multo maior 
quam noster est. 

4. Virtute nostra et deum auxilio freti patriam libera- 
bimus. 

5. Bellum terra marique geritur ne hostes urbe nostra 
potiantur. 

6. Pauperes saepe sorte contentiores sunt quam divites. 

7. Uxor tua duobus pedibus altior quam filius est. 

8. Vir infirmo corpore maluit pugnare quam ignavus 
appellari. 

9. Imperatori saucio opus erat auxilio. 

10. Vir magna virtute laborem magna difficultate suscepit. 

Exercise 29 

1. Scimus Caesarem Gallos vicisse. 

2. Constat imperatorem mortuum esse. 

3. Promisimus nos solis occasu redituros esse. 

4. Exercitu parato voluimus proficisci. 

5. Speravimus urbem proditum iri. 

6. Non sensisti nos Komam iter fecisse. 

7. Nuntii rettulerunt novas copias mox adventuras esse. 

8. Dic civibus nos armis captis urbem defensuros. 

9. Promisimus nos obsides Romanis daturos. 

10. Hoc locutus minatus est se castra moturum esse. 



Exercise 30 

1. Scivit se patrem decepisse. 

2. Ipse voluit domum redire. 

3. A militibus proditus se in mare iecit. 

4. Ipse scivisti eos a rege deceptos esse. 

5. Kure mortuus Komae sepultus est. 

6. Scit eos ignavos ab omnibus appellatum iri. 

7. Ipsi nuntiavimus cladem in Asia acceptam esse. 

8. Vir magna virtute negavit se cessurum esse. 

9. Putavimus ipsum pecuniam nobis daturum. 
10. Ipse negavisti te libros Athenis relicturum. 

Exercise 31 

L Scivimus eos exercitum redeuntem aggressos esse. 

2. Milites credebant se iter confecisse. 

3. Scio te ad me in castra venturum esse. 

4. Numquam victi negavimus nos iam cessuros esse. 

5. Certiores facti sumus bellum aestate confectum iri. 

6. Sciebamus imperatorem ditissimum esse. 

7. Abhinc tres annos simulaverunt se nos mirari. 

8. Certiores facti sumus omnes civitates obsides dare. 

9. Affirmavit novas copias iam advenire. 

10. Nuntiatum est Gallos ab hostibus circumdatos esse. 



Exercise 32 

[N.H. 47-50] 

1. Spero me hostes paucis diebus aggressurum esse. 

2. Captivus ipse credidit se interfectum iri. 

3. Legiones dicebantur Carthaginem iter facturae esse. 

4. Certiores facti hostes castra nostra circumdare 
constituimus pugnare., 

5. Ne quis timeret imperator dixit novas copias advenire. 

6. Exercitus dicitur tres horas in colle pugnavisse. 

7. Exploratores senserunt Gallos castra moturos esse. 

8. Legati, cum cognovissent regem Athenis esse, domum 
redierunt. 

9. Animadvertimus arborem altiorem quam domum esse. 
10. Arbitratus eum non intellegere caedere nolebam. 

Exercise 33 

Scitis, milites, vos pro patria pugnare, necesse esse vos 
non solum hostium impetum sustinere sed ita sustinere ut 
intellegant nos vinci non posse et nolint rursus nos adoriri. 
Constat eos f ortes esse : ipse eos in Gallia pugnantes vidi nec 
puto facile fore repellere. Simulabunt se vinci et ad oram 
fugient ut vos eos despiciatis et sequamini : spero vos non 
deceptum iri sed in vallis munitis mansuros. Haec ex- 
pugnare non poterunt : stultum igitur erit de collibus 
descendere. Vestra virtute fretus statui impetum eorum 
exspectare et in hoc loco aut vincere aut mori. 



Exercise 34 

Quattuor coniuratf, templum ingressi, dixerunt se venisse 
ut proditorem celatum peterent. Is, cum clamavisset se 
deum ministrum, non proditorem, esse, descendit ut eis 
obviam iret. Minitantibus respondit se non vereri : nam 
videtur constituisse eadem virtute mori quam iuvenis in 
proelio saepe praestiterat. A numero superioribus supera- 
tus satis validus erat ut se defenderet et impetum eorum 
paulisper repelleret. Tandem saucius et labore confectus 
cecidit : quidam e ministris extemplo occidit. Simul con- 
iuratos monuit necesse esse fugere : mortuum esse prodi- 
torem nec rursus surrecturum. 

B 

Exercise 35 

Tiberius Gracchus iuvenis tam bonus et probus esse puta- 
batur ut propter virtutem augur crearetur. Hunc Appius 
Claudius, vir magna sapientia, adeo mirabatur ut in 
amicitiam acciperet et generum habere vellet, nam iure 
credidit eum aliquando clarum in civitate factum iri. Hoc 
dicenti respondit Tiberius et se magnopere cupere filiam 
eius ducere. Re ita constituta (nam in talibus rebus 
Romanorum filiae patribus parere solebant) Appius domum 
rediit. Ingrediens clamavit uxori se virum filia sua dignum 
invenisse. Illa mirata respondit * Cur tanto gaudio nuntias ? 
nisi forte ' (vix credens verum esse) Tiberium Gracchum 
maritum invenisti.' 



Exercise 36 

Post mortem Mausoli, Artemisia uxore eius regnante, 
Rhodii, arbitrati civitate sua indignum esse mulierem regno 
potiri, navibus paratis profecti sunt ut eam expellerent. 
Hac re nuntiata Artemisia naves quasdam in minore portu 
celavit : simul iussit cives in muro esse. Cum cognovisset 
Rhodios cum navibus in maiorem portum venisse iussit 
cives poUiceri se urbem eis tradituros. Rhodiis portas 
ingressis, navibus inanibus relictis, Artemisia extemplo 
suas naves e minore portu in maiorem eduxit : inde hostium 
inanes naves in altum abduxit. Ita Rhodii, in urbe relicti, 
in foro interfecti sunt. 

Exercise 37 

1. Dixit se velle equum mille sestertiis emere. 

2. Scio te sapientiam rlocci non facere. 

3. Hoc tanbi aestimabat ut vendere nollet. 

4. Scimus victoriam imperatori multis militibus stetisse. 

5. Respondit se velle fundum vili vendere. 

6. Non credo servum libertatem talento emere posse. 

7. Urbe obsessa libertatem pluris aestimamus. 

8. Iussus vera loqui parebo. 

9. Dixit se frumentum in Gallia vili emere posse. 
10. Carthagine nemo flocci facit libertatem. 

Exercise 38 

1. Hi barbari nesciunt patriam nostram aliquid antiqui 
roboris conservare. 

2. Belgae a Caesare dicebantur gens totius Galliae for-. 
tissima esse. 

3. Alii nostrum nimis virtutis habent, alii omnem spem 
amiserunt. 

4. Multa milia optimorum militum in hoc bello 
ceciderunt. 

5. Scio eum primum nos hortatum esse. 

6. Magna tempestate coorta pleraeque navium perierunt. 

7. Hoc dicit ne quid detrimenti patria accipiat. 

8. Plerique Romanorum putabant Graecos nimis elo- 
quentiae habere. 

9. Civium alii resistere, alii se tradere volunt. 
10. Querebatur obsides non missos esse . 

Exercise 39 

1. Polliciti sunt se bellum quam primum Germanis 
indicturos. 

2. Difficile est eis qui sibi non credunt credere. 

3. Toti exercitui praefectus ad Galliam profectus est. 

4. Hostibus nos adortis resistere vix poteramus. 

5. Imperatoris est eis qui non diutius sibi resistunt 
parcere. 

6. Eis qui patriam prodere volunt iure irascimur. 

7. Certiores facti sumus eos nostris cruciatum minatos 
esse. 

8. Difficile est iudici qui sibi temperare non potest 
credere. 

9. Promisit se obsides Gallis non imperaturum. 
10. Sciebamus Germanos bellum Belgis inferre 

constituisse. 

Exercise 40 

Cum duces et militum ei qui secuti erant hac caede 
perissent in magna erant difficultate Graeci. Sciebant se 
a multis et saevis gentibus circumdatos esse, neminem sibi 
frumentum venditurum, se multa milia passuum a Graecia 
abesse neque duces itineris habere. Constat eos a barbaris 
proditos et solos sine equitibus relictos esse. Omnes tamen 
libertatem tanti aestimabant ut constituerent non in dedi- 
tionem venire sed Persis arma tradere iubentibus resistere. 
E quibus unus, Xenophon nomine, toti exercitui praefectus, 
sibi non defuit : spe nunquam amissa pollicitus est se eos 
in Graeciam incolumes reducturum. 

Exercise 41 

In itinere magnas clades acceperunt, "magna 'obierunt 
pericula, quae multis post annis amicis mirantibus domi 
narrare solebant. Xenophon ipse, qui librum de tota re 
scripsit, affirmat se barbaros quosdam sub terra cum liberis, 
pecoribus, frumento, omnibus bonis habitantes invenisse. 
Rogati dixerunt terram Armeniam appellari. Huius gentis 
principem Xenophon non timere iussum in amicitiam 
accepit, pollicitus se ei non nociturum. Ab eo frumento et 
vino accepto Graeci in hac regione paucos dies manserunt. 
Credimus eos vera esse locutos, nam viatores qui his tempori- 
bus ad Armeniam eunt dicunt se vicos his similes invenisse 
et, equis in colle lapsis, in medios barbaros cenam sub terra 
edentes cecidisse. 

Exercise 42 

Inde, principe vici duce itineris usi, rursus profecti sunt : 
a quo relicti septem dies sine duce progrediebantur. Multis 
gentibus, quarum per fines iter fecerunt, aggressis, spem 
non amiserunt : barbarorum alii aditus obsederunt, alii 
lapides in eos de collibus iecerunt. Tandem via per 
angustias patefacta ad altum montem, unde mare videre 
poterant, pervenerunt. Constat eos extemplo magno gaudio 
clamavisse ' Thalatta ! Thalatta ' (quo nomine Graeci 
mare appellant). Multa tamen pericula restabant, quae 
omnia Xenophon, qui magna sapientia officio functus est, 
superavit. Hoc duce freti, aliis in proelio interfectis, aliis 
morbo mortuis, plerique incolumes ad patriam redierunt. 

Exercise 43 

Magna cena olim a rege parata, senex quidam et fiihis 
invitati ierunt ut ei interessent. Pater, vir magna sapientia, 
qui talium rerum peritus erat, constituit filium monere, ne 
nimis vini biberet et stultus videretur. Itaque, cena mag- 
nopere fructus, ita loqui coepit : f Mihi crede, mi fili, sapientis 
est sibi temperare : ipse malo parum quam nimis edere et 
bibere. Volo igitur te monere. In extrema mensa duae 
lucernae sunt : hae si duae lucernae tibi quattuor videntur 
esse, pro certo habeo te satis vini bibisse.' ' Ignosce mihi, 
pater,' respondit filius, ' una lucerna in extrema mensa est.' 

Exercise 44 

1. Eegi a pauperioribus civibus invidebatur. 

2. Paucos dies tibi ab amicis subvenietur. 

3. Scimus tibi a divitibus faveri. 

4. Ita locutus est ne cui nocentium a iudicibus crederetur. 

5. Hostibus ad oppidum repulsis subventum est. 

6. Eis qui maiori parti persuaserant parcebatur. 

7. Aditu obsesso scivimus eos redire coactum iri. 

8. Minatus erat se urbem expugnaturum esse. 

9. Eegi ab optimis civibus parebitur. 

10. Aegris et sauciis ab imperatore parcetur. 

Exercise 45 

[N.H. 73-70] 

1. Ne conemur regi subvenire. 

2. Noli eis qui saepe te deceperunt confidere. 

3. Da mihi librum quem promisisti te mihi daturum. 

4. Noli de imperatore queri : ipse pugna, 

5. Ne videamur divitibus favere. 

6. Certior factus sum sagittarios in loco perstitisse. 

7. Ne eos qui sanguinem pro patria effuderunt 
spernamus. 

8. Noli conari omnibus placere. 

9. Eis quibus civitatem commisimus pareamus. 

10. Statim proficiscamur ne occasionem dimittamus. 

. Exercise 46 

1. Imperatori suasimus ne proelium temptaret. 

2. Amicos rogavit ut se ad urbem sequeretur. 

3. Monebo eum ut arti militari studeat, 

4. Persuasit mihi ut rus redirem. 

5. Eogavi eum ut Carthaginem ad me veniret. 

6. Obsides oraverunt ut sibi parceretur. 

7. Postulavimus ne Germani Gallos adorirentur. 

8. Hortabor eum ut statim proficiscatur. 

9. Filium iussi vera loqui. 

10. Suasimus eis ut impedimenta in castris relinquerent. 

Exercise 47 

Imperator quidam milites quibus praeerat tam graviter 
puniebat ut illi irati clam occidere constituerent, rati proelio 
cum hostibus commisso posse se hoc insciis ceteris ducibus 
facere. Aliquando exercitu prima luce instructo ita ille 
locutus est : 1 Scio, milites, adeo me vobis odio esse ut 
me interficere consilium ceperitis. Id ego flocci non facio* 
neque enim vos timeo neque vitam magni aestimo. Hoc 
unum rogo, ne hodie me interficiatis. Paucis horis hostes 
nos aggredientur : in magno periculo erimus. Si vultis 
incolumes domum redire, moneo ut mihi credatis et pareatis. 
Pro certo habeo me vos servare posse neque ullum alium 
servare posse.' Milites audaciam eius adeo mirabantur 
ut, salute ei commissa, libenter iussis parerent et hostes 
funderent, nec rursus unquam viro tam forti nocere vellent. 

Exercise 48 

1. Nunquam mihi persuadebis deos divitibus favere. 

2. Monuerunt nos ne regis nuntiis crederemus. 

3. Oravit me ut obsides ad patriam remitterem. 

4. Imperatori persuasit ut iuberet pontem rescindi. 

5. Cives te orabant ut consulatum peteres. 

6. Monuerunt me hostes flumen transire. 

7. Conabor eis persuadere ut fidem Caesaris sequantur, 

8. Persuadebitur ei ut inimico ignoscat. 

9. Concilio dimisso iussit nos se sequi. 

10. Conabatur mihi persuadere Eomanos arma deposuisse. 

Exercise 49 

Sacerdos quidam, qui solus prope mare in silva habitabat, 
magno gaudio poemata legebat Vergili quem omnium 
poetarum maximum esse iure credebat. Monitus tamen 
a ceteris sacerdotibus Vergilium magum esse et talem 
sapientiam non solum vilem esse sed dis displicere, hor- 
tantibus eis ne tempus tereret sed rebus melioribus studeret, 
invitus librum amatum in mare iecit. Paucis post diebus 
piscator qui cibum seni praebebat magnum piscem quem 
nocte ceperat ad eum attulit. Gratiis actis cenam parare 
coepit : quo facto magnopere miratus hbrum quem in mare 
iecerat in pisce invenit. Tandem ei persuasum est Vergili 
poemata dis non displicere eosque de industria librum 
remisisse ut iam sine timore legeret. 



Exercise 50 

Augustus imperator, victo Antonio qui bello inlato regno 
potiri conatus erat, ad Italiam rediit. Komam venienti 
obviam iit opifex corvum portans quem docuerat clamare 
' Ave, Auguste, victor et imperator ! ' Miratus Augustus 
laudato homine corvum magna pecunia emit. Pauper 
tamen quidam, qui alteri invidebat, monito imperatore 
opificem domi alium corvum habere, oravit ut adferre 
iuberetur. Adlatus clamavit corvus ' Ave, Antoni, victor 
et imperator ! ' Augustus, nihil iratus, solum iussit opificem 
partem pecuniae comiti dare. 

Exercise 51 

Eogantibus amicis ut consulatum peterem respondi me 
tanto honore indignum esse : iterum orantibus et monen- 
tibus probi esse talia officia suscipere affirmavi me eis pre- 
cantibus diutius resistere non posse. Quo facto hortati 
sunt ne ullam occasionem dimitterem sed extemplo ad 
forum irem. Intellegetis igitur me invitum cessisse et 
solum civibus meis prodesse velle. Urbs nostra hodie in 
magno periculo est : coacti hostibus qui terra marique 
nobis minabantur bellum indicere magnam partem exercitus 
amisimus sed spem amittere non debemus. Nolite eis 
credere qui vobis persuadere conantur nos frustra pugnare. 
Itaque hortor vos, cives, ne patriae desitis neve servitutem 
libertati anteponatis. 



Exercise 52 

1. Magno nobis dedecori erit vinci. 

2. Eis qui nobis prodesse volunt nocere non debemus. 

3. Persuasimus ei ut receptui statim caneret. 

4. Proditor omnibus odio est. 

5. Laudi tibi est patri paruisse. 

6. Ne putemus hoc patriae dedecori fore. 

7. Noli amicis oneri esse. 

8. In hoc bello vinci omnibus nobis exitio erit. 

9. Hortemur eos ut liberis exemplo sint. 
10. Sciebat hoc patriae saluti fore. 

Exercise 53 

1. Exercitui praefectus nos metu liberavit. 
' 2. Patria expulsus oravit nos ut reduceremus. 
• 3. Tibi persuaderi non poterat ut vera loquereris. 

4. Captivi oraverunt ut vinculis liberarentur. 

5. Eegibus orti pauperibus exemplo esse debemus. 

6. Etiam boni saepe ab amicis culpantur. 

7. Ne rex quidem semper laude dignus est. 

8. Hoc officium libenter suscepit ut ceteris civibus 
exemplo esset. 

9. Imperatori suadebo ut obsidione desistat. 
10. Pleni dedecore domum redierunt. 



-Exercise 54 

1. Ne tu quidem credis hos iure interfectos esse. 

2. Certiores facti sumus hostium copias numero paucos 
esse. 

3. Oravimus eos ut more maiorum viverent. 

4. Subridens respondit ' Noli tam magna voce loqui.' 

5. Pace tua rogabo eum ut Romam nos sequatur. 

6. Mihi persuasisti hostes magno tumultu progredi. 

7. Videtur cum dolore loqui, sed nemo ei credit. 

8. Tali patre natus omnes amicos ingenio superabat. 

9. Monitus hostes adesse omni celeritate rediit. 

10. Credo ne Eomanos quidem virtute nobis praestare. 

Exercise 55 

Rex quidam divitiis adeo abundabat ut nulli eorum qui 
post eum in illa terra regnaverunt fortuna ei praestarent : 
quem thesaurum ut custodiret constituit magnum con- 
clave aedificare, cuius unus murus ipsius regiae muri ex- 
terioris pars erat. Hunc murum opifex de industria ita 
aedificavit ut unus lapis loco moveri posset. Paucis post 
annis hic moriturus filios ad se convocatos certiores fecit id 
se fecisse eo consilio ut illi regis thesauro potirentur, hor- 
tatus ne talem occasionem dimitterent sed hoc modo 
divites fierent. Itaque mortuo patre iuvenes nocte ad 
regiam ierunt et moto lapide multum aurum abstulerunt. 

Exercise 56 

Hoc saepe facto et multo auro ablato rex, magnopere 
miratus, tandem constituit laqueos ponere ut nocentem 
caperet. Ea nocte alter fratrum, in laqueis captus, cum 
sentiret se effugere non posse fratri persuasit ut caput quam 
primum abscisum secum auferret ne corpus inventum 
agnosceretur. Prima luce rex conclave ingressus latronis 
corpus sine capite in laqueis iacens vidit : quo facto etiam 
magis miratus imperavit ut corpus de muro suspenderetur, 
custodibus prope positis : speravit enim mortui amicos 
ad locum venturos et lacrimas propter dolorem effusuros 
nomenque eius ita repertum fore. Quo cognito mater 
iuvenum filium superstitem precabatur ut consilium caperet 
corpore potiri, simul minata se ad regem ipsam ituram et 
vera locuturam. 

Exercise 57 

Filius, frustra conatus matri persuadefe ut precibus 
desisteret neve rem tam difficilem postularet, tandem hoc 
consilium cepit. Mulos aliquos utribus vino plenis oneratos 
ante se ad locum ubi milites corpus custodiebant egit : his 
insciis trium utrium colla solvit ut vinum humi eff underetur. 
Quo viso custodes omnes ad unum in viam procurrerunt 
ut vinum poculis caperent. Primo homo simulavit se 
irasci : brevi tamen contentus esse visus cum risu sivit eos 
tantum vini bibere ut humi delapsi usque ad multam 
noctem dormirent. Deinde latro fratris corpus in tergum 
muli positum domum ad matrem portavit. 

Exercise 58 

* [N.H. 91-98] 
Tandem rex, ratus se debere homini tanto ingenio parcere, 
nuntiis missis ad omnia oppida quibus praeerat hortatus 
est latronem ut sponte sua se traderet, pollicitus simul se ei 
ignoturum et magna praemia daturum. Hic iure credidit 
usui sibi fore parere : itaque maxima audacia ad regiam 
venit. Rex, magnopere miratus, filiam suam, puellam mira 
pulchritudine, in matrimonium ei dedit. Simul ad nobiles 
qui undique eum cingebant conversus dixit Aegyptios 
ceteris hominibus sapientia praestare, hunc autem ceteris 
Aegyptiis praestare. 

Exercise 59 

1. Docendo saepe ipsi multa discere possumus. 

2. Patriae defendendae causa dolorem pati volumus. 

3. Hanc occasionem hostes aggrediendi noli dimittere. 

4. Ad portum properemus navibus obviam eundi causa. 

5. Signum castra movendi abhinc tres horas datum est. 

6. Ars epistulas scribendi non facile discitur. 

7. Voluit omnia uxori placendi causa facere. 

8. Occasio fluminis transeundi mox nobis dabitur. 

9. Gallis nocendi causa magna pericula obire volebat. 
10. Pro patria moriendo speramus nos liberis exemplo 

fore. 

Exercise 60 

L Cupidus esse videbatur omnibus civibus consulendi. 

2. Promisit se mihi patris consulendi occasionem 
facturum. 

3. Studio honoris adipiscendi semper pericula obit. 

4. Ad talia officia suscipienda aptus esse non videbatur. 

5. Imperatori persuasi ut milites in agros pabulandi 
causa mitteret. 

6. Noli libris scribendis tempus terere. 

7. Venia petenda patri magnopere placebis. 

8. Ad portum ierunt naves mercibus complendi causa. 

9. Eei decernendae studio inductus statim proelium 
commisit. 

10. Spe e carcere effugiendi simulavi me dormire. 

Exercise 61 

Ego vos huc, milites, arcessivi hortandi causa ut pro virili 
parte pugnaretis, simul monendi cladem hodie acceptam 
patriae exitio futuram esse. Scio stulti esse proelio com- 
misso tempus terere loquendo vosque virtutem pluris 
quam eloquentiam aestimare. Sed haec mihi bona videtur 
oocasio esse, hostibus nondum intra coniectum teli pro- 
gressis, pauca verba dicendi : solent praeterea milites plus 
audaciae in acie praestare si pro certo habent victoriam 
patriae saluti fore et se victis neminem relictum esse qui 
hostibus resistat. Nolite, si numero vos superant, timere : 
nos illos virtute, studio, constantia superamus. Periculo 
more maiorum obeundo occasionem habebimus omnibus 
demonstrandi hanc gentem hodie aliquid antiqui roboris 
conservare, et dis iuvantibus demonstrabimus. 

•Exercise 62 

1. Haec fabula facilis est dictu, difficilis intellectu. 

2. Ceteros sivit exire lusum. 

3. Mitte milites pabulatum. 

4. Mox Eomam venient pacem petitum. 

5. Noli existimare hanc urbem facilem esse captu. 

6. Hoc tam difficile est factu ut suadere nolim. 

7. Constat inter omnes eum fllium misisse pecuniam 
solutum. 

8. Iube filium cubitum ire. 

9. Omnes scivimus Gallos mox victum iri. 

10. Athenas redibimus de hoc incommodo questum. 

Exercise 63 

Mihi in hoc loco moranti nuntiatum est per milites in 
agros pabulatum missos finitimi praesidi praefectum, 
hominem artis militaris imperitum, suos undique effundi 
iussisse spe hostes cogendi obsidione desistere : re statim 
per vigilias cognita omnes tantum ad hostium stationes pro- 
gressos deletos esse. Manifestum erat hac inopinata clade 
totum exercitum mox in maximum periculum adductum 
iri. Consilio convocato legatos consului : constabat inter 
omnes debere nos quam primum praesidio obsesso sub- 
venire ; hoc tamen facile erat dictu, difncile factu, nam 
hostium copiis passim per campum dispersis rem sine 
ducibus peritis itineris suscipere non audebamus. 



Exercise 64 

Omnes affirmaverunt maximi interesse nos tempus non 
terere ne finitimi populi, rati occasionem tandem sibi factam 
esse Romanos expellendi, deficerent. Hoc timore vole- 
bamus non solum periculum obire sed etiam sanguinem 
effundere. Aliis me hortantibus ut copias statim mitterem 
iter patefactum, aliis monentibus hoc difiicillimum esse 
factu, subito nuntius ab ipso praefecto missus omni nos 
metu liberavit. Hic nos certiores fecit obsidentium ducem 
morbo affectum esse et, tumultu in castris eorum coorto, 
hostes arcem aggredi non ausuros : novas copias abhinc 
tres dies arcessitas paucis horis adventuras et hostes hac 
re cognita iam exercitum deducere. 

Exercise 65 

1. Nonne credis hostium copias auctum iri ? 

2. Quis negavit militem praemio dignum esse ? 

3. Num credis Gallos flumen transisse ? 

4. Putasne eum urbem traditurum ? 

5. Noli eum monere ut epistulam scribat. 
43. Utrum imperator copias deduxit annon ? 
7. Cur senex constituit ruri habitare ? 

-8. Nonne constat inter omnes fortunam fortibus favere ? 
9. Quando milites pabulatum misisti ? 
10. Uter filiorum dixit tibi me transfugam esse ? 



Exercise 66 

1. Nesciebam cur ad castra profectus esset. 

2. Noli me interrogare cur redire nolim. 

•3. Tibi dicere non possumus quotiens eum viderimus. 

4. Incertum est num ante noctem rediturus sit. 

5. Nemo scire videbatur quid fieret. 

6. Dic mihi cur huic ignavo peperceris. 

7. Quis scit num ipse consilium inierit ? 

3. Certiores non facti eramus quando venturus esset. 
9. Dic mihi utrum manere an abire debeam. 

10. Nonne cognovisti quando dux profectus esset ? 



c 



34 KEY TO ADDITIONAL LATIN EXERCISES 



Exercise 67 

1. Ne rex quidem scivit quale consilium imperator 
inisset. 

2. Intellegere non possum quemadmodum talia dicere 
possis. 

3. Magni interest utrum discere in hac urbe an docere 
velis. 

4. Cognoscere conemur quid praesidi praefectus dixerit. 

5. Num putas ei persuasum iri ut se tradat ? 

6. Interrogavi eum unde venisset et quo ire vellet. 

7. Quis scit utrum laude an culpa dignus sit ? 

8. Qualem hominem putas eum esse ? 

9. Nolf ducem interrogare ubi simus. 

10. Tres cohortes misit ne quis existimaret Komanos 
victos esse. 



Exercise 68 

Olim Mercurius scire voluit quanti a mortalibus aesti- 
maretur : itaque domum ingressus cuiusdam qui deorum 
statuas vendebat, Iovis statua monstrata quaesivit quanti 
vendere vellet. Respondit homo velle se quattuor sestertiis 
vendere. Deinde ad Iunonis statuam conversus quaesivit 
deus quanti haec staret : alter hoc se pluris aestimare 
respondit. Tandem ad suam statuam venit : idem iterum 
quaerenti respondit homo : ' Si vis duas illas emere, tertiam 
insuper adiciam.' 



TO NORTH AND HILLARD'S LATIN PROSE 35 



Exercise 69 

1. Speculatores misimus cognitum qualis regio esset. 

2. Nemo videtur scire quo consilio arcem tradideris. 

3. Nonne sensisti quo consilio hoc fecisset ? 

4. Cognoscere non potui quot essent hostes, quid in 
animo haberent. 

5. Num putas me scire quo consilio abierit ? 

6. Certiores r on facti sumus quid imperator constituisset. 

7. Haud scio an debeamus monere eum te redisse. 

8. Noli ei dicere quo itinere progressuri simus. 

9. Incertum est quo consilio captivis pepercerit. 

10. Spero me cras cogniturum quanta sint hostium' 
castra. 

Exercise 70 

Cogimur saepe* non solum potentium iniurias libenter 
pati sed etiam simulare nos non laesos esse. Imperator 
quidam Eomanus, iratus iuveni qui sibi displicuerat, in 
vincula eum coniecit : precato patre ut filio parceret, im- 
peravit ut filius statim occideretur : simul senem ad cenam 
eo die invitavit. Per totam cenam vinum ad eum mittebat, 
posito prope custode ut animadverteret num biberet : bibit. 
Mittebat coronas, iusso custode se certiorem facere num 
sumeret : sumpsit cum risu, non ausus dolorem ostendere. 
Quaerisne cur hoc fecerit ? Habuit alterum. Satis peritus 
talium rerum erat ut sciret ita solum se fili superstitis 
vitam servare posse. 

Exercise 71 

Ego te laudare non desino, sed num tibi profuerim scire 
cupio. Spem maximam habeo in Balbo, ad quem de te 
saepissime scribo. Illud soleo mirari, non me accipere a 
te epistulas quotiens a Quinto fratre mihi afieruntur. In 
Britannia nihil esse auri audio. Id si ita est, suadeo ut 
Eomam quam primum redeas. Si a me discere vis quid 
debeas facere, respondeo magni interesse te imperatori 
placere. Spero me mox auditurum quid facias et quamdiu 
in animo habeas in Britannia manere. Potuistine cognos- 
cere qualis sit insula, quot homines in ea habitent, quo 
consilio Caesar rem tam inutilem, tam difficilem factu 
susceperit ? 

Exercise 72 

Nobili gente ortus, magno ingenio praeditus, potes tu, 
si Vis, ceteris civibus exemplo et patriae tuae saluti esse. 
Tanta tibi occasione data honoris in civitate adipiscendi 
hortor te, immo obsecro, ne tibi desis neve alios sinas ea 
officia suscipere quae ad suscipienda te ipsum idoneum esse 
credo. Undique quaerunt homines quid in anirao habeas 
facere, num rus urbi antepositurus sis, utrum divitiis 
tantum frui an regi prodesse cupias. Moneo te ut cogites 
quo ego consilio haec scribam, qualibus tu nunc amicis 
consulas, quantum in periculum civitas nostra adducta 
sit. 

Exercise 73 

Aliquot post diebus tres milites qui proelio superfuerant 
Komara redierunt : prirao adeo labore confecti sunt ut 
nihil referre possent ; deinde cibo refecti nos certiores 
fecerunt dictatorera, arbitratum se numero superiorem esse, 
exercitum in loco qui idoneus videretur instruxisse ; hostes 
tamen, qui insciis nostris subsidia accepissent, non solum 
impetum sustinuisse sed primum agmen fugae se mandare 
coegisse : equites, qui pone in tumulo consedissent, hostium 
sagittarios, qui celati in parvis silvis quibus abundaret illa 
regio ab omnibus partibus effunderentur, repellere frustra 
conatos esse. Dictatorem, qui magna virtute in loco 
perstitisset, tandem spe abiecta receptui cani iussisse. 

• Exercise 74 

Oro vos, iudices, ut cogitetis quales homines testiraonium 
dixerint, simul quam pauca narraverint quae sceleris in- 
dicio esse possint. Publius Memraius, qui simulat se huius 
amicum esse, affirmavit se viam per fratris fundum dedisse 
qua omnes effugerent. Huic ego gratias agam, nam magna 
diligentia testimonium dixit. Aulus Atilius armatos in 
loco fuisse dixit quos ipse adduxisset : hunc praeterea ab 
Aebutio, qui mortem sibi minaretur, petisse ne quid contra 
leges faceret. Idem Publius Rutilius dixit, et eo libentius 
dixit, ut aliquo tandem in iudicio a iudicibus sibi crederetur. 

Exercise 75 

1. Debuisti ante noctem effugere. 

2. Pudet me benevolentiae quam erga te praestiti. 

3. Noli dicere te pietatis tuae poenitere. 

4. Accidit ut e castris non profectus essem. 

5. Mox te taedebit huius libri. 

6. Negat se facti poenitere. 

7. Ex eo quaesivi num senem liberorum misereret. 

8. Oportet te hanc mihi facultatem patriae servandae 
facere. 

9. Potuisti nos caedis certiores facere. 

10. Nonne te miseret eorum quos occidisti ? 



Exercise 76 

1. Iucundum est praeteritae vitae meminisse. 

2. Nonne inscius est artis quam se docere simulat ? 

3. Debuisti honoris, non divitiarum causa consulatum 
petere. 

4. Hoc consilio relicto rebus alienis studuit. 

5. Propter artis militaris peritiam rex creatus est. 

6. Non videris mei meminisse. 

7. Benevolentiae meae oblitus proditionis me accusavit. 

8. Imperator legatos allocutus periculi admonuit. 

9. Consili mei immemor in urbe usque ad multam noctem 
mansit. 

10. Benevolentiae causa quam erga me praestitisti tibi 
ignoscam. 

Exercise 77 

Constat inter omnes qui de his rebus libros scripserunt 
nihil magis hominem hortari ut patriae prosit quam 
honorum, quos maiores in hac eadem civitate adepti sint, 
memoriam. Quibus ut dignus sit, simul ne liberos sui 
pudeat, quis non periculum, immo mortem ipsam potius 
quam suae tantum saluti consulere mavult ? Scimus 
omnes, quicquid eorum causa quibuscum versemur agamus, 
id non solum nobis laudi sed aliis exemplo esse. Maximi 
igitur interest meminisse filios nostros filiorumque filios 
olim quaesituros quid ipsi in hoc bello effecerimus, et, si 
nos hodie officio fungamur, illos excitatum iri ut exemplum 
nostrum sequantur. 

Exercise 78 

Scio plerosque scripsisse Themistoclem Xerxe regnante 
in Asiam transisse/ Sed ego Thucydidi credere malo, qui 
eiusdem civitatis erat. Is narrat illum ad Artaxerxem 
venisse et per epistulam certiorem fecisse se Themistoclem 
esse qui regis maioribus pro virili parte nocuisset quamdiu 
oportuisset bellum inferre hostibus qui in patriam suam 
incursionem fecissent : eundem in periculoso illo itinere 
qnod per Graeciam in Persiam fecissent magnopere pro- 
fuisse. Nam se Xerxem monuisse Graecos consilium 
cepisse pontem, quem in Hellesponto fecisset, rescindere et 
ita periculo liberavisse. Se nunc orare eum ut, incom- 
modorum quae accepissent oblitus, beneficiorum tantum 
memor, in rebus adversis sui misereretur. 

Exercise 79 

Senex quidam qui rure habitabat nlium Athenas misit y 
iussum eis artibus studere quas ipse discendi nullam 
habuisset facultatem. Itaque Athenas profectus philo- 
sophum praeclarissimum audiebat. Aliquot post mensibus- 
domum rediit : pater, cupidus cognoscendi num omnia 
meminisset quae magister docuisset, complura interrogabat. 
Filius identidem respondebat hoc se nescire, illud se nun- 
quam doctum esse. Tandem senex iratus clamavit ' Stulte t 
num nihil Athenis didicisti ? et virga capta caedere coepit. 
Non lacrimam effudit iuvenis, non signum doloris in vultu 
ostendit, sed patri, quem crudelitatis nec pudebat nec 
poenitebat, iterum quaerenti num nihil didicisset a magistro 
cui mandatus esset, respondit unum se didicisse, patris- 
irati furorem aequo animo pati. 



Exercise 80 

Socrates credebat pauperes qui parva dona dis darent 
non minus ab eis amari quam divites qui magna dona 
darent, eosque qui putarent magna dona magis eis placere 
quam parva revera eos avaritiae accusare : saepe enim 
divites malos, pauperes bonos esse, neque fas esse credere 
deos malos magis quam bonos amare, etiarn si maiora dona 
darent. Idem amicos hortabatur ne a dis agros, pecuniam, 
honores peterent, sed tantum precarentur ut sibi darent 
quod dis ipsis optimum videretur. Ab inimicis accusatus 
et in iudicium vocatus fabulam mirabilem narravit, amico 
cuidam Delphis quaerenti num quis sapientior quam 
Socrates esset, deum respondisse neminem sapientiorem 
esse. 

Exercise 81 

1. Respondit imperator se neminem habere cui 
confideret. 

2. Nonne tres cohortes relinques quae captivos 
custodiant ? 

3. Delectos viros mitte quo f acilius victoriam reportemus. 

4. Quo sapientior fias oportet te his artibus studere. 

5. Debuit equites mittere qui pedites nostros aggre- 
derentur. 

6. Speculatores mittamus qui cognoscant ubi hostes 
sint. 

7. Noli negare te ullos libros habere quos legam. 

8. Pietatis immemor hominem misit qui patrem occi- 
deret. 

9. Nonne milites in oppido collocavisti qui hostea 
cohiberent ? 

10. Solebat magna voce loqui quo sapientior videretur. 



Exercise 82 

1. Tu non is es qui talibus periculis terrearis. 

2. Num dignus est qui consul creetur ? 

3. Sunt qui putent homines dolore meliores fieri. 

4. Non facile hominem reperiemus cui confidamus. 

5. Nemo est qui tali exercitui praefici possit. 

6. Hi non digni sunt qui in urbem admittantur. 

7. Ubi hominem reperies satis fortem qui portam 
aperiat ? 

8. Num revera is est cui filium meum mandem ? 

9. Mitte homines qui terrorem hostibus inicere possint. 
10. Non is est qui benevolentiae tuae obliviscatur. 

Exercise 83 

1. Nuntii missi sunt qui dicerent oppidum traditum iri. 

2. Erant qui putarent te debuisse furti accusari. 

3. Noli temere suscipere ea quae efficere non possis. 

4. Quo facilius sauciis succederemus subsidia arcessi- 
vimus. 

5. Viros delectos misit qui muros ascenderent. 

6. Non is est qui captivis cruciatum minetur. 

7. Magna arrogantia respondit se satis divitem esse 
qui totam domum emeret. 

8. Num tu is es quem vitae taedeat ? 

9. Non credo te eum esse qui pericula detrectes. 
10. Sunt quos factorum nunquam pudeat. 

Exercise 84 

Nihil habeo quod de bello ad te scribam, nam quid novi 
putas me in hoc vico accipere ? Pro certo tamen habeo 
multa cotidie agi quorum nos certiores non fiamus. Ego 
non is sum qui omnem spem abiciam, sed eos qui clament 
nihil esse causae timoris insanos esse existimo. 

Patria nostra, propter negligentiam et nimiam fiduciam 
eorum qui rempublicam administraverunt y in magnum est 
periculum adducta. Maximi interest nos numerum navium 
augere, et satis militum habere qui aegris et confectis 
succedant, satis opificum qui arma fabricentur. Sed cives 
nostri non ii sunt qui officium detrectent : praeteritae 
laudis memores eam praestabunt constantiam quae vel 
fortissimis hostibus terrorem iniciat. 

Exercise 85 

Vir erat infirmo corpore sed mira constantia, qui patriae 
non solum laudi sed saluti fuit. Iuvenis praesidio prae- 
fectus, mirantibus domi amicis, omnia ea studia quibus 
antea studuerat, quo peritior artis militaris fieret, reliquit. 
Erant qui speravissent eum libris scribendis laudem adep- 
turum, sed bello orto constabat inter omnes ingenio eum 
melius uti non potuisse. Mortuus est civibus exemplo pro- 
posito quod omnes sequerentur, hominis qui mallet opus 
susceptum efficere quam ceteris relinquendo sibi salutem 
petere. 

Exercise 86 

1. Kex divitibus*favendi non nobis accusandus est. 

2. Longarum navium numerum augendum susceperunt. 

3. In urbe decem dies manendum est. 

4. Komam tibi prima luce proficiscendum est. 

5. Classem statim reficiendam cura. 

6. Custodes ab omnibus partibus per oppidum dis- 
ponendi sunt. 

7. Putasne obsides a nobis Caesari dandos fore ? 

8. Scivit urbem sibi ante noctem aggrediendam esse. 

9. Epistula mihi ad patrem hodie scribenda est. 
10. Delectus ei in Gallia habendus erat. 

Exercise 87 

1. Exercitui in hibernis aliquot menses manendum erat. 

2. Nonne Gaium furti accusandum suscepisti ? 

3. Propter inopiam pecuniae multi nobis labores patiendi 
sunt. 

4. Aegris et sauciis quam primum succedendum est. 

5. Militibus muri scalis ascendendi erant. 

6. Nondum spes nobis abicienda est. 

7. Civis Romanus in vincula tibi coniciendus non est. 

8. Eis quos crudelitatis pudet a nobis ignoscendum est. 

9. Non est obliviscendum tibi olim te ipsum militem 
fuisse. 

10. Populus ad alteram partem oppidi transferendus est. 

Exercise 88 

Magna nos spe causam libertatis suscepimus, sed intel- 
legimus incertum esse utrum victuri simus necne : vitae 
tamen periculo pro libertate pugnandum est. Vita non 
magni est aestimanda eis qui libertatem diutius conservare 
non possunt. Omnes barbari servitutem pati possunt, 
nam nihil magis quam dolorem laboremque vitandum 
habent : nos a maioribus didicimus mortem ipsam servi- 
tuti anteponendam esse. Pudet me ignaviae eorum qui 
nos hortantur ut consiliis desistamus, ut hostibus cedamus, 
ut nobis potius quam liberis consulamus. 

Exercise 89 

Ab omnibus partibus sunt qui exercitus in hostium fines 
ducere velint, qui sciant ubi castra ponenda sint, quae loca 
praesidiis occupanda, quando et quo saltu intranda Mace- 
donia, qua terra, quo mari mittendi commeatus, quando 
proelium committendum, quando melius sit nihil facere. 
Ego non is sum qui negem duces monendos esse : immo eum 
qui moneri nolit superbum habeo magis quam sapientem. 
Est tamen manifestum dandum esse consilium solum a 
viris artis nrilitaris peritis qui proeliis bellisque ipsi inter- 
fuerint. 

Exercise 90 

Dux qui exercitui nostro praefuit in magna fuit diflicul- 
tate, nam neque sociorum virtuti confidere neque suis 
tantum copiis fretus hostes numero tam superiores temere 
aggredi potuit. Erat ante eum parvum flumen, quod 
f acile transitu videbatur : sciebat tamen longius in campum 
progressos se hostibus in acie instructis obviam ituros, 
cominus sibi pugnandum fore et rem extemplo decernendam. 
Itaque vir magna constantia consili capiendi onus detrec- 
tabat: convocatos legatos iussit sententiam ferre quid 
faciendum esset. Placuit maiori parti subsidia exspectanda 
«esse. Ipse primo idem sentiebat : dimisso tamen concilio 
constituit omnia fortunae committere et flumen postridie 
transire. 

Exercise 91 

1. Timeo ne castra nondum munita sint. 

2. Veritus ne consilium cognosceretur domi mansit. 

3. Vereor ut rogatus vera loquaris. 

4. Sciebam te timere ne ab hostibus captus essem. 

5. Timemus ne urbs a nostris prodatur. 

6. Solus progressus est ne quis sequi timeret. 

7. Veremur ut speculatores nostri redeant. 

8. Timeo ne facti te non poeniteat. 

9. Noli timere ne cives benevolentiae tuae obliviscantur. 
10. Nonne times ne urbem captam deleverint ? 



Exercise 92 

Nos omnes oportet haec damna aequo animo pati nec 
in rebus adversis spem abicere, nam timeo ne virtute et 
constantia nobis opus sit ut opus propositum efficiamus. 
Daturnobis hodie occasio ostendendi utrum divitias libertati 
anteponamus, an onmia pro patria tradere velimus. Scio 
hoc bellum omnibus vobis magno oneri fuisse : vereor ne 
similes sint labores multos annos ferendi. Imperandum 
erit tributum, delectus habendi. Memor tamen bene- 
volentiae quam semper erga nos qui rempublicam adminis- 
tramus praestitistis, non timeo vos iterum hortari ne turpes 
has condiciones pacis accipiatis. 

Exercise 93 

Multos annos abhinc sacerdos quidam magnum templum 
aedificandum susceperat in quo cives deos colerent. Accidit 
olim ut cum rege prope silvam pulcherrimam equo veheretur. 
Pollicitus est rex se sacerdoti daturum quicquid ligni 
quattuor diebus auferendum curare posset. Is gratiis actis 
tantam multitudinem hominum collegit ut omnes arbores 
succisas ad urbem in qua templum aedificabatur afferrent. 
Quo cognito rex magnopere iratus est : sacerdos veritus ne 
interficeretur veniam oravit. Huius precibus commotus 
rex ignovit, sed nomen suum in templo inscribendum 
curavit. 

Exercise 94 

1. Quae cum ita sint, non a te petam ut pecuniam solvas. 

2. Nihil timent quod nihil sciunt. 

3. A patre accusatus est quod mentitus esset. 

4. Kespondisti te rediisse quod periculum obirctimeres. 

5. Vinetum hoc anno non eflodiam quod fructum non 
edit. 

6. Certior factus sum eum pedem rettulisse quod hostes 
instarent. 

7. Licebat ei exire quod custodi pecuniam dederat. 

8. Cum facti te non pudeat, ego tibi non ignoscam. 

9. Nos eius miserebat quod invitus ire coactus esset. . 
10. Aequas condiciones accipere volumus quod ex usu 

civitatis est bello desistere. 

Exercise 95 

Ego per totam vitam causam vestram contra regem, 
nobiles, divites suscepi, quod credidi vobis, qui infirmiores 
cssetis, auxilio contra potentes opus esse. Multos annos 
maiori parti civium meorum odio fui quod malui divitibus 
pecuniam imperare potius quam pauperes cibo et vestitu 
carere pati. Huius urbis opificibus nummos novenos pro 
quaternis dandos curavi. Si igitur hodie oro vos ne laborem 
detrectetis sed ut summa vi armis fabricandis studeatis, 
non debetis me accusare quod divitibus faveam : si hortor 
ut paulisper praetcritarum iniuriarum obliviscamini, nolite 
recusare quod nos qui rempublicam administremus vobis 
nunquam consuluerimus. 



Exercise 96 

Draconis leges etiam hodie dignae memoria existimantur, 
quod tam gravibus poenis nocentes affecit. Nam decrevit 
ut paene omnes qui rei facti et damnati essent quod contra 
leges aliquid fecissent interficerentur. Ipse interrogatus cur 
tot homines capitis damnandos curavisset, respondit minora 
delicta morte digna esse, ad maiora poenam graviorem 
non suppetere. Multis post annis Demades laudavit eum 
quod non atramento, sed sanguine leges scripsisset. Hodie 
tamen inter omnes constat tam graves poenas nihil efficerc 
ad eorum furorem cohibendum qui nondum didicerint ex 
usu sibi esse legibus parere. 



TO NORTH AND HILLARD ? S LATIN PROSE 49 



Exercise 97 

Interim Graeci, cum hostibus numero superioribus-inviti 
proelium committere coacti, solitam peritiam non praes- 
tabant. Hostium copiis nondum auctis speraverant socios 
suos mox adventuros ; nunc autem barbari, pleni spe et 
virtute, e portu naves solverunt ut eos aggrederentur. 
Graeci, cum proelium vitare non possent, classem instru- 
xerunt. Poeni brevi duas naves submerserunt, homines 
paene mille occiderunt, eos qui supererant ad ipsa moenia 
urbis secuti sunt. Incolae, qui viderant classem suam 
victam esse et Poenos appropinquare, veriti ne resistere 
non possent, magistratus hortabantur ut portas aperirent 
neve diutius urbem defendere conarentur. 

Exercise 98 

1. Non est dubium quin ire ei licuerit. 

2. Facere non possum quin putem te mox rediturum. 

3. Nemo est quin sciat delectum habendum esse. 

4. Quis dubitat quin tibi a divitibus faveatur ? 

5. Nihil praetermittam quin hos reos faciam. 

6. Non dubito quin imperator fidem praestiterit. 

7. Minimum aberat quin vincereris. 

8. Fieri non potest quin signa capta sint. 

9. Minimum aberat quin in castris relinquerer. 

10. Non dubitavimus quin uterque fratrum periisset. 

Exercise 99 

1. Noli filium impedire quominus pro patria pugnet. 

2. Nihil bonum virum deterret quominus legibus pareat. 

3. Per te stetit quominus epistulam scriberem. 

4. Nostris obstari non potuit quominus proelium cum 
hostibus committerent. 

5. Nolo te deterrere quominus officio fungaris. 

6. Non recusabunt quominus tecum ad Asiam eant. 

7. Milites prohibui captivos occidere. 

8. Quid putas nos impediturum quominus ancoras 
tollamus ? 

9. Nonne voluisti me prohibere navem solvere ? 
10. Per me stetit quominus consulatum peteres. 



Exercise 100 

1. Quis dubitat quin regi pecunia et mihtibus opus sit ? 

2. Eecusare non poteramus quin lintrem pararemus. 

3. Cur conatus es speculatores impedire quominus 
redirent ? 

4. Nemo est quin putet urbem deletam esse. 

5. Nihil praetermittemus quin hos transfugas prodi- 
tionis accusemus. 

6. Minimum aberat quin quaererem quando patrem 
vidisset. 

7. Non dubium est quin benevolentiae tuae nunquam 
obliturus sit. 

8. Facere non possum quin credam te scire quis sim. 

9. Nihil eum deterrebit quominus proficiscatur ut prae- 
sidio obsesso subveniat. 

10. Num recusabis quominus aegris et sauciis medearis ? 

Exercise 101 

Certior facta imperatorem ad urbem redire, Messalina 
constituit proncisci ut ei obviam iret. Minimum afuit 
quin ab omnibus amicis desereretur, qui verebantur ne rei 
facti occiderentur. Non tamen dubitavit quin, secundam 
occasionem nacta, marito persuadere posset ut sibi parceret. 
Interea ei qui Claudio favebant haudquaquam minus time- 
bant ne precibus eius commoveretur. Constat Vitellium 
dubitavisse sententiam ferre, et Narcissum hortatum esse 
ut facultatem daret cognoscendi quid in animo haberet 
facere. Tandem Messalina in via se ostendit, frustra im- 
peratorem precata ut Britannici et Octaviae matrem 
audiret : liberos adductos Narcissus amoveri iussit : Vibi- 
diam tamen impedire non potuit quominus Claudium oraret 
ne sineret uxorem sine iudicio capitis damnari. 

Exercise 102 

Ego vos, cives, deterrere non possum quominus hunc 
consulem creetis, nec deterrere volo si pro certo habetis eum 
dignum esse qui creetur. Sed oro vos ut memineritis 
quotiens domi vos sollertia sua deceperit, quemadmodum 
in acie ceteris in loco perstantibus ille solus fuga salutem 
petiverit. Nemo est quin sciat per eum stetisse quominus 
sociis laborantibus subveniremus. Quae cum ita sint quis 
dubitare potest quin iterum vos decepturus sit ? Praeter 
omnium opinionem hostes qui bellum vobis indixerant rep- 
pulistis : cum dis cives trucidatos ulti estis. Hodie maximi 
interest vos magistratus deligere quibus confidere possitis. 

Exercise 103 

Maiorum meorum exempli memor constitui in republica 
administranda eodem consilio uti, huc transferendo quic- 
quid in aliis terris egregii est. Non est dubium quin multi, 
quos hodie iure civium praeclarissimos habemus, a Gallis 
et Germanis orti sint. Quid aliud Graecis quibusdam 
urbibus exitio fuit nisi quod victos hostes in civitatem acci- 
pere et cives habere nolebant ? Scio hanc legem quam 
feram vobis iniquam videri, sed facere non possum quin 
putem vos paucis annis me laudaturos quod patriae pro- 
fuerim. Omnia quae nunc veterrima esse creduntur olim 
nova fuerunt, nec dubito quin hoc, quod hodie exemplis 
defendimus, aliquando ipsum inter exempla futurum sit. 

Exercise 104 

Dux victus ad urbem, quo Galli per angustias iter facie- 
bant, pedem rettulit. Nullis prope flumen hostibus relictis 
Britannorum imperator sociis persuasit ut ab ea regione 
discederent et parvum oppidum ab hostibus occupatum 
obsiderent. Interea Galli cum subsidiis in tumulo, sub quo 
parvum flumen per paludem in Istrum prope vicum fluit, 
consederant. Acriter pugnatum est : Britanni nihil prae- 
termiserunt quin vicum caperent, qui tamen tam egregie 
munitus erat ut identidem plurimis amissis repellerentur. 
Tandem Britanni Gallorum mediam aciem adorti magnam 
victoriam praeter opinionem reportaverunt. Imperatoris 
litteris perlectis omnes gaudio elati sunt : tandem iactare 
poterant Gallorum indomitas copias victas esse. 



TO NORTH AND HILLARD's LATIN PROSE 53 



Exercise 105 

Flaminius, qui ne repulso quidem hoste pfoelio desistere 
voluit, sibi dedecori esse ratus sociorum agros vastari et 
Poenos per mediam Italiam progredi ad moenia urbis oppug- 
nanda, omnia ad proficiscendum parari iussit. Ceteris hor- 
tantibus ut alterum consulem exspectaret respondit tale 
consilium imperatore Komano indignum esse. ' Immo ' 
inquit ' ante moenia Arreti maneamus : Hannibal Italiam 
populetur et ad moenia Komana perveniat.' Haec locutus 
signum convelli iussit : subito equus lapsus consulem super 
caput effudit: metu stupefacti signum convellere non 
potuerunt. Cuius rei certior factus Flaminius, ad nuntium 
conversus, ' Impera eis ut signum effodiant, si timore tam 
perculsi sunt ut convellere non possint.' 

Exercise 106 

1. Simulac nuntiaverunt quid fecisset, redii. 

2. Priusquam signum datum est, pedites in campum ■ 

progressi sunt. 

3. Manebat dum de sociorum victoria certior fieret. 

4. Priusquam salutem fuga peteremus hostes advenerunt. 

5. Simulac signa lata sunt omnes clamorem sustulimus. 

6. Priusquam exercitum eduxit imperator orationem 
habuit. 

7. Mane dum exercitum conferto agmine praetereimtem 
videas. 

8. In loco perstabant dum pedem referre coacti sunt. 

9. Noli exspectare dum opus perficiatur. 

10. Ex quo tempore consulatu se abdicavit Caesaris 
fidem secutus est. 

Exercise 107 

1. Sexto post die quam Romam pervenerat furti 
accusatus est. 

2. Constituerunt signa ferre priusquam hostes opus 
perflcerent. 

3. Simulac cognoverunt hostes conferto agmine pro- 
gredi, castra recto cursu petierunt. 

4. Priusquam litteras perlegit imperavit ut receptui 
caneretur. 

5. Maximi interest me certiorem fieri quot hostes sint. 

6. Postquam vidit Gallos delectum habituros bellum 
indixit. 

7. Plebs ei confidebat dum accusatus est quod regnum 
petiisset. 

8. Ex quo tempore in vincula coniectus est, auxilium 
ab amicis petere non destitit. 

9. Priusquam navem deduxit orationem habuit. 

10. Quoad in armis erimus ducibus a nobis parendum 
erit. 

Exercise 108 

Chauci, duce Gannasco, incursionem in Germaniam fece- 
rant. Corbulo provinciam ingressus, simul atque cognovit 
quid ageretur, exercitum eduxit. Hostium classe submersa 
et Gannasco fugae se mandare coacto totam provinciam 
pacavit. Finitimis gentibus tantum pavorem iniecit ut 
Frisii, qui multos annos fidem Romanorum non sequebantur, 
datis obsidibus in agris a Corbulone descriptis considerent. 
Idem misit qui Gannascum trucidarent et Chaucos ad 
deficiendum elicerent, eo consilio ut iterum vinceret. Hoc 
tamen displicebat imperatori qui, monitus ab amicis eum 
regnum petere, imperavit ne barbaros ad bellum provocaret. 

Exercise 109 

Imperatoris litteris perlectis imperavit ut receptui cane- 
retur nihil aliud locutus quam antiquos duces Romanos 
feliciores fuisse. Ne tamen milites ignavi fierent fossam 
milia passuum tria et viginti longam effodere coegit, quae 
res adeo imperatori placuit ut, postquam Corbulo Romam 
rediit, insigne triumphi indulgeret. Paucis post mensibus 
Curtius Rufus, qui suos coegerat agros efiodere ad argentum 
quaerendum, eundem honorem accepit. Milites, hoc opere 
confecti, cum cognovissent similes labores m alns provmcns 
ferri, clam litteras ad imperatorem scnpserunt, precati ut 
talia praemia ducibus, quos ad provinciam missurus esset, 
daret priusquam Roma proficiscerentur. 

Exercise 110 , 

1. Cum cognovisset copias terrestres victas esse, navem 
solvit. 

2. Cum ipse proelio interest, milites nihil timent. 

3. Iam simulabamus nos pedem referre cum specu- 
latores nuntiaverunt oppidum captum esse. 

4. Cum te consulatu abdicaveris certior fies cur tibi 
subvenire non potuerimus. 

5. Cum vidisset hostes conferto agmine progredi, nos 
hortatus est ne spem abiceremus. 

6. Cum equites iam perturbentur, noli nobis imperare 
ut signa feramus. 

7. Cum adveniet simulemus nos eum non agnoscere. 

8. Cum volunt amicum salutare utramque manum 
porrigunt. 

9. Cum minimum abesset quin deciperetur, nolebamus 
iterum ei confidere. 

10. Cum de rebus adversis loquebatur, abibamus. 

Exercise 111 

1. Milites, dum progrediebantur, clamorem tollebant. 

2. Dum mihi pareas, sinam te salutem fuga petere. 

3. Dum duces colloquuntur, nuntius advenit. 

4. Rempublicam, dum poterat, administrabat. 

5. In loco perstabat dum cognovit imperatorem occisum 
esse. 

6. Dum orationem apud populum habeas, consul 
creaberis. 

7. In urbe retinebatur dum a rege revocatus est. 

8. Dum hostes collem furtim ascendebant, nostri agros 
vastabant. 

9. Constituit resistere dum hostium mediam aciem re- 
pellere posset. 

10. Dum hanc urbem incoles, legibus nostris a te paren- 
dum erit. 



Exercise 112 

1. Cum hostes in campum elicueris, signa feremus. 

2. Dum equites primos ordines hostium lacessunt, cer- 
tiores facti sumus Caesarem advenisse. 

3. Dum commeatus suppetet, urbem defendemus. 

4. Cum intra coniectum teH venimus, dux noster nos 
pedem referre iubet. 

5. Cum hberis nostris exemplo esse debeamus, recusare 
non audemus quominus regi pareamus. 

6. Cum cognovissemus hostes victoriam reportavisse, 
spem non abiecimus. 

7. Cum periculum patriae instat, populo persuadet ut 
resistat. 

8. Dum in agris vagamur, captivo obviam ivimus qui 
ex carcere effugerat. 

9. Ne tu quidem dices ei parcendum esse cum Corintho 
redierit. 

10. Dum messis colligebatur, militibus se reficere licebat. 

Exercise 113 

Ex quo tempore rempublicam administravi, mhil quidem 
praetermisi quin patriae meae consulerem, sed semper 
putavi hanc nostram patriam ceteris exemplo esse debere. 
Maiores nostri libertatem magni aestimabant : cum barbari 
in Graeciam incursionem facerent, urbe egressi in naves 
conscendebant ut summa vi resisterent. Tamen hoc pro 
certo habeo, neminem eis persuadere potuisse ut sociis 
deessent, ut eos quos se defensuros essent polliciti proderent. 
Datur hodie occasio demonstrandi his nos maioribus non 
indignos esse : hac dimissa non solum patriam in periculum 
adducemus sed ipsi odio erimus dum homines eum, qui 
fidem non praestet, iure contemnent. 



Exercise 114 

Est in hac urbe templum in quo oppidani deos suos colunt. 
Ad hoc templum, cum iste Agrigenti esset, nocte turba 
servorum subito venit. Clamatum est a custodibus qui, 
cum se defendere conarentur, facile repellebantur. Haec 
dum aguntur, nuntius per vias cucurrit, clamans impetum 
in deos, non ab hostibus, sed a servorum manu fieri. Nemo 
erat Agrigenti animo vel corpore tam infirmo quin illa nocte 
surgeret telumque caperet ad templum defendendum. In- 
terea servi statuam demoliri frustra conabantur : subito 
templum cingunt Agrigentini : lapidibus iactis fugae se 
mandant huius praeclari imperatoris noctumi milites. 

Exercise 115 

Milo, cum in curia mansisset dum senatus dimissus est 
domum venit ut vestitum mutaret : paucas horas moratus 
dum uxor se parat ad iter profectus est; obviam iit ei 
Clodius expeditus, in equo, sine impedimentis, uxore, 
Graecis comitibus, quanquam non ita solebat iter facere. 
Statim complures eorum qui cum Clodio erant, impetu in 
Milonem a loco superiore facto, raedarium occiderunt : cum 
se defenderet alii eum a tergo, alii servos eius oppugnaverunt. 
Quorum alii occisi sunt, alii, cum audivissent dominum 
occisum esse, nec imperante illo nec sciente, fecerunt id 
quod boni servi erat in tali re facere : Clodium occiderunt. 



Exercise 116 

Nos, qui in hac civitate nati sumus, scimus quot beneficia 
a legibus acceperimus, quam felices esse putemur ab eis 
qui pari libertate non utantur. Haec commoda maiores 
nostri adepti nobis tradiderunt : ipsi adhuc nihil fecimus 
quod eis nos dignos faciat. Oportet nos hodie demon- 
strare nos harum rerum non immemores esse. Dum urbs 
incolumis esse videbatur, dum hostes nobis nulli minabantur, 
nemo invitus arma sumere cogebatur : nunc a populo 
potenti oppugnati sumus qui bellum gerere constituit dum 
nos in potestatem redigat. Recte igitur coget nos civitas 
arma capere : sed ne exspectemus dum cogamur : ultro 
auxilium profiteamur. 

Exercise 117 

1. Si Romanos ad bellum lacesses, te poenitebit. 

2. Si talium rerum imperitus es, hoc consilium tibi re- 
linquendum erit. 

3. Si hoc scivissem, aegre tulissem. 

4. Nisi hanc epistulam scripsisset, equidem in urbe 
mansissem. 

5. Si eum roges cur fecerit, non respondeat. 

6. Si exercitus bipartito progredietur, vincetur. 

7. Si ventus cras secundus erit, navem solvemus. 

8. Nisi lapsus esset, superavisset. 

9. Si fidem praestabit, ei ignoscam. 

10. Si dubitavisset impetum facere, hostes effugissent. 

Exercise 118 

1. Si lex iussa esset, hoc consilium nobis relinquendum 
fuit, 

2. Per senatum stabat quominus lex iuberetur. 

3. Si plebem contemnis, rempublicam administrare non 
debes. 

4. Si numerum tormentorum auxissemus, civitas nunc 
incolumis esset. 

5. Si milites tui totam noctem epulabuntur et bibent, 
mane vincentur. 

6. Si coniurationi interfuisset, reus factus esset. 

7. Si exspectavisset dum venirem, subvenire potui. 

8. Si nunc mihi iratus es, cras te pudebit. 

9. Si ad urbem confugias, tutus sis. 

10. Si omnes difficultates superavit, bonus imperator 
fuit. 

Exercise 119 

1. Si obsidione destiteris, milites semper te contemnent. 

2. Si mane proficisceris, inscio rege effugies. 

3. Nisi senex questus esset, non culpatus esset. 

4. Si plures naves aedificemus, facile hostes paucis 
mensibus vincamus. 

5. Si soleres labores ferre, non nunc querereris. 

6. Nisi ad oppidum media nocte perveneris, hostes 
omnes cives trucidaverint. 

7. Si diem constituisses, venissem. 

8. Nisi hunc hominem comprehendes, ipse reus fies. 

9. NoH eum ulcisci, si in potestatem tuam venerit. 

10. Si summam imperii usurpavisset, civibus dispHcuisset. 



Exercise 120 

Iamdudum pro certo habetis nullos unquam hostes in 
fines vestros incursionem facturos : iamdudum eos, qui 
identidem vos monuerunt grave periculum civitati minari, 
temere aspernamini. Si voluissetis eis parere qui horta- 
bantur ut plures naves aedificaretis numerumque militum 
augeretis, hoc bellum prohibere potuistis. Si omnibus 
demonstravissetis vos libertatem, quam tanti aestimatis, 
armis defendere velle, nemo vos adoriri ausus esset. Non 
hodie vos culparem si negligentiae vos poeniteret, si con- 
fiteremini vos deceptos esse, si vos viderem nihil praeter- 
mittere quin vinceretis. Sed facere non possum quin putem 
vos ne nunc quidem credere periculum grave esse : si quis 
audet vera loqui, proditorem vocatis et accusatis quod 
hostibus faveat. 

Exercise 121 

Si hos labores, haec pericula non pro vobis sed contra vos 
suscepissem, si patriae meae bellum indixissem, vix maiore 
me poena afiecissetis, quem, ad saevum bellum cum forti 
exercitu missum, quantum in vobis fuit morte omnium 
miserrima fame confecistis. Hacine spe populus Eomanus 
liberos ad bellum mittit ? Haec praemia sunt pro vulneri- 
bus et sanguine totiens pro civibus efruso ? Identidem 
litteras scripsi, nuntios misi : respondetis vos nihil facere 
posse. Si milites transfugiant, si secundam occasionem 
nactus ipse in aliam terram confugiam, de vobis hostes 
poenas sumant. Si paucis mensibus hoc vobis discrimen 
obeundum erit, nolite nos culpare ; vos ipsos culpate qui 
eos, quibus subvenire debuistis, reliqueritis. 

Bxercise 122 

1. Quando constitues Athenas ire ? 

2. Philosophus quidam dixit longam vitam oneri esse 
hominibus. 

3. Si quis hoc tibi dixit, te decipere conabatur. 

4. Quisquis me ad urbem secutus erit praemium accipiet. 

5. Nescio quis confessus est se epistulam scripsisse. 

6. Suos quisque liberos defendat. 

7. Quivis, si vult, patriae legibus parere potest. 

8. Noli putare te a rege absolutum iri. 

9. Per consulem stabat quominus comprehendereris. 
10. Plus apud populum vales quam quisquam alius. 

Exercise 123 

Si quis mihi dixisset te, populi Romani amicum, aliquando 
talem orationem apud hoc concilium habiturum, ei non 
credidissem : respondissem eum qui tot beneficia a nobis 
accepisset nmiquam tam immemorem fore ut hostibus 
saevissimis consuleret. Alii te culpabunt quod amicis in 
summum periculum adductis defeceris, ahi laudabunt quod 
bello, e quo putares nec te nec cives tuos ullum fructum 
percipere posse, non temere interfueris. Malo equidem 
tantum demonstrare ne usui quidem esse a nobis deficere. 
Si vicerimus, vos ulciscemur : si victi erimus, ei qui nunc 
se amicos esse simulant libertatem conservare non sinent 
nec nos aderimus qui praesidio vobis simus. Quivis veteri- 
bus sociis deserendis novos socios adipisci potest, sed 
sapientissimus quisque mavult eorum fidem sequi a quibus 
nunquam frustra auxilium petiverint. 

Exercise 124 

Multa nocte a castris cum una cohorte profectus est, 
partim pabulandi causa, partim ut cognosceret ubi hostes 
consedissent. Veritus ne in insidias incideret suos quem- 
que comites summa diligentia spectare et silentio procedere 
iussit. Si quis hostium eos vidisset omnes ad unum inter- 
fecti essent, sed dux tanta peritia iter delegerat ut usque 
ad stationes Germanorum insciis vigiliis progrederentur. 
Tum miles quidam, qui noctu iter facere non solitus erat, 
in fossam delapsus est : ceteri cum proruissent in tenebris 
inter se perturbabantur. Veritus ne sonus a custodum non- 
nullis audiretur invitus ad castra re infecta redire coactus 
est. Ita dimissa est occasio cognoscendi quot essent 
hostes et quo in loco consedissent. 

Exercise 125 

Ei qui bello intersunt non semper intellegunt quamobrem 
bellum revera geratur. Oratoribus certo qui apud plebem 
contionantur, imperatoribus qui exercitus educunt, mili- 
tibus qui sanguinem effundunt, legatis qui pacis condiciones 
faciunt, satis manifesta causa belli videtur : tamen suas 
quisque partes agit in re cuius ipsi auctores non sunt, cuius 
ipsi sunt inscii. Quicquid efficiunt, ad magnum aliquid, 
ipsis incognitum, efficiendum confert. Credit se quisque 
eorum causam suscipere quorum praesertim se causam 
suscipere velit, ita ut in eodem exercitu alii omnium liber- 
tatem, alii regiam potestatem se conservare existiment : 
tandem multis post annis, mortuis illis, manifestum fit quae 
res tum revera decreta sit. 



Exercise 126 

Vir erat qui antiquitus sine dubio regnum petiisset si 
reipublicae interfuisset. Quicquid in animo habebat effi- 
cere, id summa laude efficiebat nec unquam periculis vel 
difficultatibus deterrebatur quominus opus quod susce- 
pisset perficeret. Cum data erat occasio orationem apud 
plebem habendi admonebat eos saepe ab eis qui civitati 
praeessent deceptos esse, nec dubitabat magistratus accusare 
quod cives spoliavissent. Quae cum ita essent aliorum 
odium et invidiam subibat, ab aliis laudabatur quod 
privatos contra regem et nobiles defendisset. Constat eum 
virum magno ingenio fuisse et in hoc discrimine apud eos, 
quibus olim maxime displicuisset, multam auctoritatem 
habuisse. 

Exercise 127 

1. Quanquam tacebat, maiestatis damnatus est. 

2. Etsi plures naves instruantur, superstites proficisci 
nolint. 

3. Quanquam dignum se praebuerat qui imperium 
obtineret, consul non creatus est. 

4. Insons esse videbatur, quanquam multi erant qui 
accusare vellent. 

5. Etsi confiteberis te pecuniam accepisse, milites te 
usque ad mortem sequentur. 

6. Quanquam cohors dimissa erat, Athenis multos 
menses mansit. 

7. Etsi ei qui rempublicam administrant me pro patria 
pugnare iubebunt, periculo me non obiciam. 

8. Etsi me interroget quamobrem consilium tuum 
neglexerim, non respondeam. 

9. Quanquam multam auctoritatem apud milites habere 
dicebatur, non aptus existimatus est qui exercitui imperaret. 

10. Etsi vicissemus, privatis tributum non imposuissemus. 

Exercise 128 

1. Quanquam ubique hospitio affectus est, nemo ei 
credere videbatur. 

2. Quamvis magnam auctoritatem habeas, legibus a be 
parendum est. 

3. Etsi exercitum educere solitus essem, dubitavissem 
in illo discrimine tanto me periculo obicere. 

4. Etsi contumeliis me lacessiveris, non consentiam. 

5. Quamvis multas epistulas scribam, amici mei semper 
aegre ferunt quod non plures scribam. 

6. Etsi hostes in fines nostros incursionem facient, non 
desperabit. 

7. Quanquam nesciebam quid in animo haberet facere, 
secutus sum. 

8. Die constituto interfectus est, quanquam patriae 
leges nmiquam violaverat. 

9. Quamvis multas lacrimas efTundas, quivis videre 
potest te nocentem esse. 

10. Etsi rex esset, non tacerem. 



TO NORTH AND HILLARD^S LATIN PROSE 65 



Exercise 129 

Britanni, quanquam ad externas terras -saepe .eunt, 
externis institutis uti saepe nolunt. Plerique dicunt eos 
alias gentes contemnere quod ipsi in insula habitent et se 
reliquis hominibus praestare reantur. Hoc tamen • non 
verum est. Gallus, cum ad Britanniam venit, pauca 
templa visit, paucorum amicorum hospitio utitur, deinde 
ad Galliam quam celerrime redit. Britanni, etsi patriam 
amant, ab ea multos annos abesse libenter volunt ; colonias 
in omnes partes deduxerunt et eis quos bello vicerunt leges 
imponunt. Gallis, quanquam propter comitatem aptos se 
praebuerunt ad studium aliarum gentium conciliandum, 
non facile persuaderi potest ut summam imperii inter 
barbaros aliquos usurpandi causa patria sua discedant. 

Exercise 130 

Ceteris in rebus, patfes conscripti, credo omnibus ex usu 
esse me aperte dicere quid faciendum esse existimem : in 
hac non expedit me sententiam ferre. Si ei qui hoc con- 
cilium convocaverunt me prius consuluissent, suasissem ne 
rem tam difficilem susciperent. Mihi nec tacere honestum 
est nec facile loqui, quia non praetoris vel consulis officio 
fungor : maius aliquid ab imperatore postulatur, et cum 
omnes se laudandos esse putent si rem prospere gerant, si 
quando peccatur, ego solus culpor. Nunc a me petunt 
aliqui vestrum ut contra divitum luxum orationem habeam : 
sed si lex de hac re feratur, idem primi clament optimo 
cuique exitium parari, neminem tutum fore. 

E 

Exercise 131 

1. Nostri in proelium irruerunt, quasi salus civitatis 
in se solis poneretur. 

2. Sicut praedixeram, hostes cum sociis nostris con- 
sentire non potuerunt. 

3. Romani fortissime pugnabant, quasi Caesar ipse 
adesset. 

4. Orationem habuit quasi exemplo esset omnibus 
hominibus. 

5. Aliter agere videtur atque amici eius exspectaverunt. 

6. Milites epulabantur et bibebant, quasi iam vicissent. 

7. Cohortem conferto agmine progredi iussit, sicut 
semper solitus erat. 

8. Tot iuvenes in urbe non video quot abhinc tres annos 
vidi. 

9. Ita loquebatur quasi mea interesset bellum conficere. 
10. Aliud est hostes contemnere ac victoriam reportare. 

Exercise 132 

Quis nostra interesse existimat leges ferre quibus parere 
cives cogere non possimus ? Si quid nondum vetitum est, 
omnes timent ne vetetur : si, quanquam vetitum est, 
poena non amciuntur quod legem violaverunt, nihil est 
quod obstet quominus peccent. Illa, de quibus questi 
estis, parva sunt : vos quasi totius civitatis salus in eis 
poneretur loquebamini. Cur haec urbs antea tam valida 
fuit ? Quia sibi quisque moderabatur, quia unius urbis 
cives eramus. Nunc victoriis externis aliena, civilibus 
etiam nostra consumere didicimus. Nemo aegre ferre 
videtur quod Italia externi auxili indiget, quod cotidie 
populi Romani cibus trans mare navibus portatur. Haec, 
patres conscripti, neglecta reipublicae exitio erunt. 

Exercise 133 

In hoc bello administrando imperator quem novis.copiis 
praefeceramus, sicut omnes exspectaverant, dignum se fide 
praebuit. Quasi solitus esset multos annos imperium 
obtinere, severa disciplina, miro studio mox tantam apud 
suos auctoritatem habuit ut contra hostes, qui armis, 
numero, peritia praestabant, usque ad mortem sequi vellent. 
Si occasionem aequo Marte dimicandi habuisset, bellum 
ante hiemem confecisset : hanc autem occasionem hostes, 
quasi scirent nos tandem ducem invenisse quem contemnere 
non auderent, non dabant. Nam etsi identidem omnia 
periclitabatur ut iustum proelium committeret, obviam 
ibant veteranae hostium copiae tanto maiores ut se re- 
cipere cogeretur. Tum, cum manifestum esset consilio, non 
vi, vincendum esse, legatis convocatis quid fieri vellet 
exposuit. 

Exercise 134 

1. Eos, quos accusavisset, maiestatis damnatos esse. 

2. Conferto agmine progrederentur ut hostibus obviam 
irent. 

3. Cur se illos eorum incommodorum admonere ? 

4. Se sequerentur : poenas de Romanis sumerent. 

5. Si ad urbem confugerent, se ignavos habitum iri. 

6. Si eum sceleris poeniteret, se ei ignoscere. 

7. Ubi se urbem pulchriorem invenisse ? 

8. Quicquid ageret, pro virili parte ageret. 

9. Nisi hostes obsidionem reliquissent, se fame peri- 
turos fuisse. 

10. Milites hortaretur ut imperatoris mortem ulcis- 
cerentur. 

Exercise 135 

1. Cur vellet apud plebem contionari ? 

2. Ne simularent se cum consule consensisse. 

3. Si de pace agere vellent, dari iam occasionem. 

4. Non esse dubium quin facile sociorum studium con- 
ciliaturus esset. 

5. Num se credere bellum mox confectum iri ? 

6. Ubi speraret se cum ceteris ducibus collocuturum 
esse ? 

7. Iuberet milites signa ferre : spem non amittendam 
esse. 

8. Si properavissent, se ad urbem ante noctem perven- 
turos fuisse. 

9. Exemplo essent natu maiores : ceteros secuturos. 
10. Si illo die fide ille se dignum praebuisset, cohorti se 

illum praefecturum. 

Exercise 136 

Populo ante portas urbis convocato Doria affirmavit se 
maius praemium non cupere quam quod iterum eos libertate 
potitos videret : malle se civem quam regem appellari, 
nec potentiam vel regnum sibi postulare, sed eos passurum 
constituere quemadmodum civitatem administrari vellent. 
Haec verba summo gaudio et studio audiebat populus. 
Duodecim viri delecti qui novas leges ferrent. Constat 
Doriae virtutem et exemplum apud cives plurimum valuisse ; 
rixarum, quibus tam diu civitas laboraret, oblitos omnium 
consensu constituisse patriae soli studere. 

Exercise 137 

Afiirmavit diem quem et ipse et illi tam diu exspectarent 
tandem appropinquare ; totam belli fortunam in illorum 
virtute positam esse ; rem uno proelio decretum iri : maximi 
interesse vincere, seu praemia victoriae seu cladem victis 
non vitandam respicerent : si milites veterani tirones 
temere aggredi ausos perrumpere possent, bellum prospere 
eventurum : si tamen solitam virtutem non praestarent, 
turpem mortem ignaviae poenam fore. Se ipsum, tam 
forti exercitu colligendo, nihil quod ad hominem attineret 
praetermisisse quin victoriam exploratam haberet : hostium 
ducem foedere violando causam sibi dedisse sperandi deos 
quoque sibi fauturos. 

Exercise 138 

Bellum, quod tuin per totum fere orbem terrarum gere- 
retur, ortum esse e re quae primo ad se ipsos non attineret. 
Conatos pro virili parte pacem conservare, cum id non 
diutius fieri posset, illud se egisse ut quam plurimis obstarent 
quominus bello interessent. Cum tandem manifestum 
fuisset aut sociis esse subveniendum aut foedera vio- 
ianda, ipsos bellum indixisse neque facti se poenitere. In 
tali re neminem sine maxima ignominia amicis deesse 
potuisse. Minatum esse populum magnum et potentem 
parvae civitati, amicitia sibi et foederibus coniunctae, 
quae nihil aliud peteret nisi ub libertatem suam conser- 
varet. Nunquam id officium tam fortiter esse susceptum 
quam a rege populoque Belgico. 

the Creation tolthe time of Christ. 
1 Vol., 4J. 6d. ; or 2 Parts, 2s. 6d. each. 

Short Old Testament History. 

1 Vol., 2S. 6d., or 2 Parts, is. ^d. each. 

The Life of our Blessed Lord. 

A narrative from the Text of the R.V. 
With Notes. 3* . 6d. 
Also "The Lifeof ourLord,"the Bible 
text only, as a Narrative. 2S. 

Short NewTestament History. 

1 Vol., 2s. 6d., or 2 Parts, is. 3^. 
each. 



By Canon Glazbbrook. 

Bible Lessons for the Young. 

The O. Test. in selections from the A. V. 
2S. 6d. net, or Two Parts, is. ^d. each net. 

Notes and Outlines for Bible 

Lessons. For Teachers using " Bible 
Lessons for the Young." 35. 6d. net. 

Bible Lessons and Notes and 
Outlines also in 1 Vol., 4S. 6d. net. 
Edited by Dr. A. E. Hillard. 

Rivingtons' Books of the Bible. 
Genesis — Exodus — Joshua— Judges 
— Ruth and L Samuel— II. Samue» 
— I. Kings — II. Kings— Ezra and 
Nehemiah— Amos— St. Matthew's 
Gospel— St. Mark's Gospel — St. 
Luke's Gospel— St. John's Gospei. 
is. 6d. each — The Acts. 2s. 

A Continuous Narrative of ths 
Life of Christ. 2s. 6d. 

By W, G. Borchardt. 

Practical Arithmetic for 

Schools. Complete, 3*. 6d. ; with 
Answers, 4S. 6d. , or in Two Parts : — 
Part I., 2S. ; with Answers, 2^. 6d. 
Part II., 2^. ; with Answers, 2S. 6d. 

A Key Complete, ios. 6d. net. 
Or Part I., 4*. 6<£net. Part II., 6x.net. 

Examples only, with or withoiu* 
Answers, 3^. Or in Two Parts : — 
Part I. , is. 6d. Part II., 2*. 

Junior Practical Arithmetic. 2s. 
Examples only, is. 6d. 

Arithmetical Types and Ex- 

amples. Complete. 3S. 6d. 
The Examples separately. 3S. 
Junior Arithmetic. is. 6d. ; with 
Answers, 2s. Examples separately, 
with or without Answers, is. 6d. each. 

Elementary Algebra. 

Complete, 3^. 6d. ; with Answers, ^s. 6d. 
Part L, 2S. 6d. ; with Answers, 3^. 
Part II., 2S. ; with Answers, 2 S . 6d. 
Key, ios. net ; in 2 Parts, $s. each net. 
The Examples separately. 3*. 

Or in Two Parts: Part L, \s. 6d.; 

with Answers, 2S. Part II., 2S. 

Revision Papers in Algebra. 

is. 6d. ; with Answers, 2S. 

Junior Algebra. Complete. 2s.6d. 

The Examples separately. 2s. 
Elementary Statics. 45. 6d. 

A Key. 105. 6d. net. 

ASchool Geometry. By Champion 

and Lane. 3S. 6d. 

A Course of Geometry— 

Theoretical and Practical. 

By A. H. Bell. 2S. 6d. 



London: 34, Kingr Street, Oovent Garden, W.O. 



